hallo :)    ich bi wieder zrugg! und wiehnaechte isch wunderschoen gsi.. zwar "anersch", aber schoen! wie gseit, am 25. siwer am morge frueh uefgstande (d schweschter isch mi um halbi nini chu wecke), und de heiwer di gschaenklini uefgmacht! de heiwer feins fruehstuck gaesse und so ze 2e siwer de endli abgfahre (eigentli heiwer am 12i welle gah... :) ) d fahrt  isch eigentli ok gsi, ich ha dr ganz waege gschlafe... nach ca. 3 stund siwer de endli in ponoka acho, wier si d letschte gsi :) und als erschts hani de so en richtige schock kah, will da sind um di 40 lit da gsi und ich ha mindeschtens 3/4 vo dene nu nie gseh.... mini muetter het aebe 8 gschwischtreti und wenn da di ganz mannschaft zaeme chund git das um di 50 lit... jep :) nachdem dasch mi de allne vorgstellt heind, hets de bald emal z nacht gigaeh. das isch alles anera als kompliziert gsi... mini muetter  und irasch 5 schweschtre sind iner chuchi gsi, heind salaet gmacht, en truthahn, haerpfelstock und das is de gsi :) de heinsch das uf de tisch gstellt, jedes isch ga hole was het welle und het schi swo im hues darghockt und het gaesse :) s isch enz fein si!!! ah, vor dum aessu het d eltuschtusch schweschter vo dr muetter no so en art red kah.. das isch zimli idruecklich gsi.. wier si alli im chreis gstande und hei nand d hand gigaeh.. und de hetsch agfange und gseit, dass das d erschtusch wiehnaechtu singe  ohni eltre und dass das epis ganz speziells singe.. und de heind alli gflaennet... und de heinsch aebe gseit ver irasch muetter heige "famili" en ganz wichtigi biditig kah und das singe super dass jetzt nach irasch tod immernu alli an wiehnaechte zaeme chaemi und dass der mythos witergfiehrt waerdi.. und vo dera wo d red ghalte het der sohn isch aebe ver es jahr nach australie gange und de hetsch gseit ver schi singes bsundrigs schwer will aebe irasch sohn nit da singe an wiehnaechte, aber schi singe alli  sehr dankbar dass ich diz jahr mit ihne derfe fihre und das singe z schoenschtesch gschaenk wosch diz jahr heige, dass ich en teil vo irasch famili singe.. das het mi zimli so griehrt... und ja... di red isch mer wirkli uner d huet gange...  ja.. und de heiwer de aebe g aesse...  nach dum aessu heiwer de gschaenk exchange kah.. das isch zimli luschtig gsi.. ich gleube das macht bi isch niemer.. also, jede bringt es gschaenk mit, choschtu limit isch $20 gsi.. und de stellesch alli gschaenkli ind  mitti dar.. jede zieht es numer.. der mit der nr. 1 chat ga ueslaese vom huefe und nimmt 1 gscheich... de chund znr. 2.. der chat de entweder vom huefe es gscheich ga naeh oder z gscheich vom nr. 1 ga klaue... :) das isch so luschtig.. und de hets de bald mal so famili verschwoerige gigaeh, will di guete gscheichi sind immer wieder gstohle worde.. ich ha de am schluss en wilson taescha vercho, so en grossi sporttaesche, das isch no cool :)    ich muess mal ga z fruehstuck aesse... teil 2 und 3 chund  de speter :)    pascale